Diari Oficial de la Generalitat Valenciana


Sumari del DOGV 6617, del 27-09-2011 (2011/9755)

DECRET 130/2011, de 23 de setembre, del Consell, pel qual es crea un institut d'Educació Secundària a San Antonio de Benagéber, per transformació de la secció d'Educació Secundària existent.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6617

Data del DOGV
:   27-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9755


Data del document
:   23-09-2011

Organisme emissor
:   Conselleria d'Educació, Formació i Ocupació

Tipus de document
:   Decret

Anàlisi jurídica

 Descriptors 

:   * centre d'ensenyament

DECRET 130/2011, de 23 de setembre, del Consell, pel qual es crea un institut d'Educació Secundària a San Antonio de Benagéber, per transformació de la secció d'Educació Secundària existent. [2011/9755]  
L'Orde de 7 de setembre de 2009, de la Conselleria d'Educació, va crear una secció d'Educació Secundària a San Antonio de Banagéber, que depén de l'Institut d'Educació Secundària de Bétera.  
En l'esmentada disposició s'indicava que el centre creat s'instal·laria en l'edifici escolar dissenyat per albergar un centre de 12 unitats d'Educació Secundària Obligatòria i 4 de Batxillerat, però que inicialment tan sols s'impartiria Educació Secundària Obligatòria, per la qual cosa en eixe moment el centre es va crear com una secció.  
Per a atendre la demanda d'ensenyances de Batxillerat, cal transformar el centre existent en institut, segons el que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 23 de setembre de 2011,   
  
  
DECRETE  
  
Article únic  
Es crea, per transformació de la Secció d'Educació Secundària de l'Institut d'Educació Secundària les Alfàbegues de Bétera, codi 18771209, el centre docent següent:  
  
Província: València.  
Localitat: San Antonio de Benagéber.  
Denominació: Institut d'Educació Secundària.   
Titular: Generalitat.   
Codi: 22973520.  
Domicili: c/ Sant Vicent Ferrer, 2.  
Composició: 12 unitats d'Educació Secundària Obligatòria i 4 de Batxillerat.  
Capacitat: 360 places escolars d'Educació Secundària Obligatòria i 140 de Batxillerat.  
  
  
DISPOSICIONS ADDICIONALS  
  
Primera  
El que establix este decret s'inscriurà en el Registre de Centres Docents de la Comunitat Valenciana.  
  
Segona  
El personal docent i no docent, amb destinació definitiva en el centre actualment existent, s'integrarà en el nou institut.  
  
Tercera  
El material inventariable i fungible de la secció s'integrarà en l'inventari del nou institut.  
  
Quarta  
Es faculta el conseller d'Educació, Formació i Ocupació perquè adopte totes les mesures que siguen necessàries per al compliment i el desplegament del que establix este decret, així com per a modificar, si és el cas, el domicili, la denominació i la configuració del centre.  
  
  
  
DISPOSICIó FINAL  
  
Única  
Este decret serà publicat en el Diari Oficial de la Comunitat Valenciana i produirà efectes des de l'inici del curs escolar 2010/2011.  
  
Valencia, 23 de setembre de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER